یمنی فوج کے کامیاب حملے میں سعودی اتحاد کے درجنوں کرائے کے فوجی ہلاک و زخمی

یمنی فوج اور سیکورٹی اداروں نے صبر الموادم نامی علاقے میں غیر معمولی کاروائی کے دوران سعودی اتحاد کو بھاری نقصان پہنچایا۔

خبر کا کوڈ: ۴۳۱۷۲۶

تاریخ: ۰۹ بهمن ۲۰۱۷ - ۱۵:۰۲

رسا نیوز ایجنسی کی رپورٹ کے مطابق یمنی فوج اور سیکورٹی اداروں نے جنوبی صوبے تعز کے صبر الموادم نامی علاقے میں غیر معمولی کاروائی کے دوران سعودی اتحاد کو بھاری نقصان پہنچایا۔

یمنی فوج کے کامیاب حملے میں سعودی اتحاد کے درجنوں کرائے کے فوجی ہلاک و زخمی ہو گئے اور ان کا فوجی سازمان بھی تباہ ہو گیا۔

دوسری جانب اطلاعات ہیں کہ سعودی جارحیت کے جواب میں یمنی فوج نے ذی ناعم شہر میں بھی سعودی فوجی اتحاد کے ٹھکانوں کو نشانہ بنایا اور اس شہر کے متعدد علاقوں کو آزاد کرا لیا۔

ایک اور اطلاع کے مطابق سعودی اتحاد کے فوجیوں نے ذی ناعم کے آزاد ہونے والے علاقوں پر دوبارہ قبضے کی کوشش کی جسے یمنی فوج اور عوامی رضاکاروں نے بڑی جانفشانی کے ساتھ ناکام بنا دیا۔/۹۸۹/ف۹۴۰/